
E L Ő T E R J E S Z T É S

Sülysáp Város Önkormányzata Képviselő-testületének

2016. május 26-án tartandó munkaterv szerinti ülésére

18. napirendhez

Tárgy: Zárt kerítés építése és forgalomtechnikai tükör létesítése a Malom utca – Kiskókai utca sarkán 
Tisztelt Képviselő-testület!
Molnár-Ujvári Amália azzal a kéréssel fordult az önkormányzathoz, hogy engedélyezzük a Sülysáp, Malom utca 72. szám alatti ingatlan telekhatárára (Malom utca – Kiskókai utca sarok) tömör kerítés építését. Kérelmében előadta, hogy az ingatlana élhetőbb és biztonságosabb lenne, ha megfelelően körbezárhatná egy – tervei szerint – 1,87 m magas kerítéssel. 
A Helyi Építési Szabályzat kiadásáról szóló 13/2010. (IX. 23.) önkormányzati rendelet 11. § (3) bekezdése szerint ugyanakkor saroktelken a közterület felé eső telekhatáron – forgalomtechnikai okokból – tömör kerítés nem alakítható ki; a kerítésmező áttörése legalább 40% kell, hogy legyen. 
Az ingatlantulajdonos erre való tekintettel vállalná egy forgalomtechnikai tükör telepítésének költségeit.

Miután a közúti közlekedésről szóló 1988. évi I. törvény 34. § (1)-(2) alapján a közút kezelőjeként a Képviselő-testület köteles gondoskodni arról, hogy a közút a biztonságos közlekedésre alkalmas legyen, illetve annak forgalmi rendjét szintén a Képviselő-testület alakítja ki, kérem a fentiek szíves megtárgyalását és döntésük meghozatalát.

…/2016. (V. 26.) ÖKT határozati javaslat

Sülysáp Város Önkormányzatának Képviselő-testülete a közúti közlekedésről szóló 1988. évi I. törvény 34. § (2) bekezdésével kapott jogkörében, Molnár-Ujvári Amália Sülysáp, Malom utca 72. szám alatti lakos ingatlantulajdonos kérelmére a Malom utca – Kiskókai utca sarkán 1,87 m magas tömör kerítés építéséhez hozzájárul, azzal, hogy 
mindezen munkálatokat a Polgármesteri Hivatallal szoros egyeztetésben lehet csak végrehajtani; 

az új kerítés megépítése előtt forgalomtechnikai tükröt kell kihelyeztetni a Kiskókai utca és a Malom utca kereszteződésében, melynek finanszírozása a kérelmező kötelezettsége. 

Határidő: azonnal
Felelős: jegyző
Sülysáp, 2016. május 18.

Horinka László s.k.

